amanoisuno/poetBack huggingface dataset:
櫻桃花 皮日休 
婀娜枝香拂酒壺，向陽疑是不融酥。晚來嵬峨渾如醉，惟有春風獨自扶。
夜看櫻桃花 皮日休 
纖枝瑤月弄圓霜，半入鄰家半入牆。劉阮不知人獨立，滿衣清露到明香。
詠白蓮 皮日休 
膩于瓊粉白於脂，京兆夫人未畫眉。靜婉舞偷將動處，願作水仙無別意，年年圖與此花期。細嗅深看暗斷腸，從今無意愛紅芳。折來隻合瓊為客，吳王台下開多少，遙似西施上素妝。
赤門堰白蓮花 皮日休 
縞帶與綸巾，輕舟漾赤門。千回紫萍岸，萬頃白蓮村。荷露傾衣袖，松風入髻根。瀟疏今若此，爭不盡餘尊。
丙午歲旦 司空圖 
雞報已判春，中年抱疾身。曉催庭火暗，風帶寺幡新。多慮無成事，空休是吉人。梅花浮壽酒，莫笑又移巡。
丁巳元日 司空圖 
稟朔華夷會，開春氣象生。日隨行闕近，岳為壽觴晴。作睿由稽古，昭仁事措刑。上玄勞眷佑，高廟保忠貞。星變當移幸，人心喜奉迎。傳呼清禦道，雪涕識臣誠。鼎飪和方濟，臺階潤欲平。扶天咨協力，並日召延英。金躍洪爐動，雲驅眾蟄驚。關中留王氣，席上縱奇兵。累降搜賢詔，兼持進善旌。短轅收驥步，直路發鵬程。自乏匡時略，非沽矯俗名。鶴籠何足獻，蝸舍別無營。羸帶漳濱病，吟哀越客聲。移居荒藥圃，耗志在棋枰。醉忘身空老，書憐眼尚明。偶能甘蹇分，豈是薄浮榮。慮戒防微淺，□知近利輕。獻陵三百里，寤寐禱時清。
光啟三年人日逢鹿 司空圖 
浮世仍逢亂，安排賴佛書。勞生中壽少，抱疾上升疏。日暖人逢鹿，園荒雪帶鋤。知非今又過，蘧瑗最憐渠。
浙上重陽 司空圖 
登高唯北望，菊助可□明。離恨初逢節，貧居只喜晴。好文時可見，學稼老無成。莫歎關山阻，何當不阻兵。
乙巳歲愚春秋四十九辭疾拜章將免左掖重陽獨登上方 司空圖 
雪鬢不禁鑷，知非又此年。退居還有旨，榮路免妨賢。落落鳴蛩鳥，晴霞度雁天。自無佳節興，依舊菊籬邊。
重陽山居 司空圖 
此身逃難入鄉關，八度重陽在舊山。籬菊亂來成爛熳，滿目秋光還似鏡，殷勤為我照衰顏。
旅中重陽 司空圖 
乘時爭路只危身，經亂登高有幾人。今歲節唯南至在，莫道中冬猶有閏，蟾聲才盡即青春。
南至日 司空圖 
年年山□□來頻，莫強孤危競要津。吉卦偶成開病眼，鬢髮堪傷白已遍，鏡中更待白眉新。
五月九日 司空圖 
金石皆銷鑠，賢愚共網羅。達從詩似偈，狂覺哭勝歌。高燕淩鴻鵠，枯槎壓芰荷。此中無別境，此外是閑魔。
庚子臘月五日 司空圖 
複道朝延火，嚴城夜漲塵。驊騮思故第，鸚鵡失佳人。禁漏虛傳點，妖星不振辰。何當回萬乘，重睹玉京春。
中元夜看月 羅隱 
朦朧南溟月，洶湧出雲濤。下射長鯨眼，遙分玉兔毫。勢來牛鬥動，路越宵冥高。竟夕瞻光影，昂頭把白醪。
木蘭 唐彥謙 
眾花搖落正無憀，脈脈芳叢契後凋。舒卷綠苞臨小檻，桃葉近來消息絕，見君長憶渡江橈。
玉蕊 唐彥謙 
玉蕊兩高樹，相輝松桂旁。向來塵不雜，此夜月仍光。秀掩叢蘭色，豔吞穠李芳。世人嫌具美，何必更清香。
蓮 唐彥謙 
新蓮映多浦，迢遞綠塘東。靜影搖波日，寒香映水風。金塵飄落蕊，玉露洗殘紅。看著餘芳少，無人問的中。
望岳時賊據華夏 唐彥謙 
長路風埃隔楚氛，忽驚神嶽映朝曛。削成絕壁五千仞，幽人閑望封中地，好為吾皇起白雲。
片石 唐彥謙 
小齋廬阜石，寄自沃洲僧。山客勞攜笈，幽人自得朋。瘦雲低作段，野浪凍成雲。便可同清話，何須有物憑。
柳 唐彥謙 
春風向楊柳，能事盡風流。有意疑張緒，無情見莫愁。依然金谷在，甯免武昌偷。前路難回首，何須苦映樓。
垂柳 唐彥謙 
垂柳碧髯茸，樓昏帶雨容。思量成晝夢，來去發春慵。梳洗憑張敞，乘騎笑稚恭。碧虛從轉笠，紅燭近高舂。怨臉明秋水，愁眉淡遠峰。小園花盡蝶，靜院酒醒蛩。舊作琴台鳳，今為藥店龍。寶奩拋擲久，一任景陽鐘。
紫薇花 唐彥謙 
素秋寒露重，芳事固應稀。小檻臨清昭，高叢見紫薇。溫r3終有思，暗淡豈無輝。見欲迷交甫，誰能狀宓妃。妝新猶倚鏡，步緩不勝衣。恍似新相得，倀如久未歸。又疑神女過，猶佩七香幃。還似星娥織，初臨五彩機。慶雲今已集，威鳳莫驚飛。綺筆題難盡，煩君白玉徽。
望中條 唐彥謙 
虞鄉縣西郭，改觀揖中條。第蓄終南小，交□□□遙。崦深應有寺，峰近恐通橋。為語前村叟，他時寄采樵。
蒙谷山 唐彥謙 
蒙谷山低碧海枯，仲君閑坐說麻姑。遙天鶴語知虛實，交朋漫信文成術，短燭瑤壇漏滿壺。
菊 唐彥謙 
雪菊金英兩斷腸，蝶翎蜂鼻帶清香。寒村宿霧臨幽徑，年來病肺疏杯酒，每憶龍山似故鄉。
山中 方幹 
愛山卻把圖書賣，嗜酒空教僮僕賒。只向階前便漁釣，窗竹未抽今夏筍，庭梅曾試當年花。姓名未及陶弘景，
次韻和盧先輩避難寺居看牡丹 王駕 
亂後寄僧居，看花恨有餘。香宜閒靜立，態似別離初。朵密紅相照，欄低畫不如。狂風任吹卻，最共野人疏。
晨興 翁承贊 
鼓絕天街冷霧收，曉來風景已堪愁。槐無顏色因經雨，披襟徐步一蕭灑，吟繞盆池想狎鷗。
江上吟曉 王貞白 
一葉野人舟，長將載酒遊。夜來吟思苦，江上月華秋。曉露滿紅蓼，輕波颺白鷗。漁翁似有約，相伴釣中流。
過商山 王貞白 
一宿白雲根，時經采麝村。數峰雖似蜀，當晝不聞猿。馬立溪沙淺，人爭閣道喧。明朝棄襦罷，步步入金門。
泛鏡湖□□ 王貞白 
我泛鏡湖日，未生千里蓴。時無賀賓客，誰識謫仙人。吟對四時雪，憶遊三島春。惡聞亡越事，洗耳大江濱。
太湖石 王貞白 
誰憐孤峭質，移在太湖心。出得風波外，任他池館深。不同花逞豔，多愧竹垂陰。一片至堅操，那憂歲月侵。
依韻和幹公題庭中太湖石二首 王貞白 
山立只盈尋，高奇藥圃陰。風濤打欲碎，岩穴蟄方深。蘚點晴偏綠，蛩藏曉競吟。歲寒終不變，堪比古人心。徒勞水府尋，宛在玉堂陰。蘭圃安雖窄，盆池映轉深。山僧來盡愛，詩客見先吟。若是買花者，年年不計心。
書陶潛醉石 王貞白 
片石陶真性，非為麹糵昏。爭如累月醉，不笑獨醒人。積疊莓苔色，交加薜荔根。至今重九日，猶待白衣魂。
看天王院牡丹 王貞白 
前年帝裏探春時，寺寺名花我盡知。今日長安已灰燼，忍隨南國對芳枝。
芍藥 王貞白 
芍藥承春寵，何曾羨牡丹。麥秋能幾日，穀雨只微寒。妒態風頻起，嬌妝露欲殘。芙蓉浣紗伴，長恨隔波瀾。
獨芙蓉 王貞白 
方塘清曉鏡，獨照玉容秋。蠹芰不相采，斂蘋空自愁。日斜還顧影，風起強垂頭。芳意羨何物，雙雙鸂鶒遊。
馮氏書齋小松二首 王貞白 
孤根生遠嶽，移植翠枝添。自秉雪霜操，任他蜂蝶嫌。微陰連迥竹，清韻入疏簾。聳勢即空碧，時人看莫厭。得地已經歲，清音晝夜聞。根涵舊山土，葉間近溪雲。野鶴望長遠，庭花笑不群。須知搖落後，眾木始能分。
社日村居 張蠙 
鵝湖山下稻粱肥，豚阱雞棲對掩扉。桑柘影斜春社散，家家扶得醉人歸。
八月十六夜月 盧延讓 
十六勝三五，中天照大荒。只訛些子緣，應號沒多光。桂老猶全在，蟾深未煞忙。難期一年事，到曉泥詩章。
冬除夜書情 盧延讓 
兀兀坐無味，思量誰與鄰。數星深夜火，一個遠鄉人。雁翥天微雪，風號樹欲春。愁章自難過，不覺苦吟頻。
觀新歲朝賀 盧延讓 
龍墀初立仗，鴛鷺列班行。元日燕脂色，朝天樺燭香。表章堆玉案，繒帛滿牙床。三百年如此，無因及我唐。